**REPUBLIKA HRVATSKA**

**MINISTARSTVO RADA I MIROVINSKOGA SUSTAVA**

**KLASA:**

**URBROJ:**

Zagreb,

**TEZE O SADRŽAJU PROPISA**

|  |
| --- |
| 1. **Naziv propisa** |
| Zakon o izmjenama i dopunama Zakona o profesionalnoj rehabilitaciji i zapošljavanju osoba s invaliditetom |

|  |
| --- |
| 1. **Materija koja se namjerava propisom urediti** |
| 1. Precizno propisati odredbe kojima se propisuju uvjeti za utvrđivanje obveze kvotnog zapošljavanja osoba s invaliditetom  2. Pojednostavniti i ubrzati proceduru obavljanja osnivačkih prava nad centrima za profesionalnu rehabilitaciju  3. Propisati da se sredstva prikupljena s osnove novčane naknade zbog neispunjenja obveze kvotnog zapošljavanja osoba s invaliditetom mogu koristiti i za razvoj sustava profesionalne rehabilitacije  4. Izričito propisati da nezaposlene osobe s invaliditetom mogu biti uključene u postupak profesionalne rehabilitacije bez potrebe prethodnog vještačenja pri Zavodu za vještačenje, profesionalnu rehabilitaciju i zapošljavanje osoba s invaliditetom |

|  |
| --- |
| 1. **Problemi koji se namjeravaju rješavati** |
| 1. Nedorečenost i nepreciznost pojedinih odredbi kojima su propisani uvjeti za utvrđivanje obveze kvotnog zapošljavanja osoba s invaliditetom  2. Složena i dugotrajna procedura vršenja osnivačkih prava nad centrima za profesionalnu rehabilitaciju, jer je prema važećem Zakonu osnivačka prava u ime Republike Hrvatske obavljala Vlada Republike Hrvatske  3. Nemogućnost korištenja sredstva uplaćenih s osnove novčane naknade zbog neispunjenja obveze kvotnog zapošljavanja osoba s invaliditetom za potrebe razvoja sustava profesionalne rehabilitacije  4. Otežana procedura uključivanja nezaposlenih osoba s invaliditetom u postupak profesionalne rehabilitacije, jer je prema važećem Zakonu nezaposlena osoba s invaliditetom bila dužna proći postupak vještačenja pri Zavodu za vještačenje, profesionalnu rehabilitaciju i zapošljavanje osoba s invaliditetom i tek je potom mogla biti upućena na rehabilitacijsku procjenu u centar za profesionalnu rehabilitaciju. Radi bržeg uključivanja nezaposlene osobe s invaliditetom na tržište rada, dovoljna je rehabilitacijska procjena centra za profesionalnu rehabilitaciju i nije nužan nalaz i mišljenje vještaka. |

|  |
| --- |
| 1. **Ciljevi koji se namjeravaju postići** |
| 1. Poboljšati pojedine odredbe kojima se propisuju uvjeti za utvrđivanje obveze kvotnog zapošljavanja osoba s invaliditetom kako bi se otklonile nedoumice u primjeni tih odredbi.  2. Pojednostavniti i ubrzati proceduru obavljanja osnivačkih prava i dužnosti nad centrima za profesionalnu rehabilitaciju na način da se Zakonom izričito propiše da osnivačka prava i dužnosti u ime Republike Hrvatske obavlja ministarstvo nadležno za rad.  3. Omogućiti da se sredstva prikupljena s osnove novčane naknade zbog neispunjenja obveze kvotnog zapošljavanja osoba s invaliditetom mogu koristiti i za razvoj sustava profesionalne rehabilitacije, a ne samo za isplatu poticaja i nagrada za zapošljavanje osoba s invaliditetom, budući da profesionalna rehabilitacija utječe na zapošljavanje osoba s invaliditetom.  4. Olakšati uključivanje nezaposlenih osoba s invaliditetom u postupak profesionalne rehabilitacije na način da se iste direktno upute u centar za profesionalnu rehabilitaciju na rehabilitacijsku procjenu. |